विश्वामित्री नदी

विश्वामित्री नदी (Vishwamitri River) भारत के गुजरात राज्य में बहने वाली एक नदी है। वडोदरा नगर इसी के किनारे बसा हुआ है। यह एक अनिरंतर नदी है, जिसमें वर्ष के कुछ महीनों में जल नहीं होता या बहुत कम होता है। यह पंचमहाल ज़िले में पावागढ़ क्षेत्र की पहाड़ियों में उत्पन्न होती है और दक्षिणपूर्वी दिशा में बहती हुई वडोदरा के मध्य-से-पश्चिम भाग से निकलती है। आगे चलकर इसका विलय भरूच ज़िले में खम्भात की खाड़ी में होता है, जो अरब सागर की एक खाड़ी है। इस से कुछ दूर दक्षिण में नर्मदा नदी भी सागर में विलय होती है। विश्वामित्री नदी की दो महत्वपूर्ण उपनदियाँ हैं - धधार नदी और खानपुर नदी।"Gujarat, Part 3," People of India: State series, Rajendra Behari Lal, Anthropological Survey of India, Popular Prakashan, 2003, ISBN 9788179911068"Dynamics of Development in Gujarat," Indira Hirway, S. P. Kashyap, Amita Shah, Centre for Development Alternatives, Concept Publishing Company, 2002, ISBN 9788170229681"India Guide Gujarat," Anjali H. Desai, Vivek Khadpekar, India Guide Publications, 2007, ISBN 9780978951702

 विवरण 
विश्वामित्री नदी प्रणाली में आजवा के पास सयाजी सरोवर और धधार शाखा पर देव बांध शामिल हैं। चूंकि यह वडोदरा के मध्य से बहती है, विश्वामित्री नदी को शहर के वाहितमल और पास के उद्योगों से प्रदूषण प्राप्त होता है। मगरमच्छ विशेषज्ञ समूह द्वारा 2002 में किए गए एक अध्ययन से पता चला कि इन प्रदूषकों के बावजूद, वडोदरा से गुजरने वाली नदी के 25 किलोमीटर (16 मील) की दीरी तक 100 मगर मगरमच्छ रहते हैं। विश्वामत्री और इसकी सहायक नदियों पर कई बांधों के बावजूद यह बाढ़ के अधीन रहती है।

वडोदरा नगर निगम (वीएमसी) साबरमती नदी के विकास के तर्ज पर विश्वमित्र नदी के विकास के लिए एक संस्था स्थापित करने की योजना बना रहा है, हालांकि नदी के विकास के लिए 20 से 25 साल लग सकते हैं।

 इन्हें भी देखें 
 नर्मदा नदी

 बाहरी कड़ियाँ
 मगरमच्छ विशेषज्ञ समूह का समाचार पत्र

 सन्दर्भ 

श्रेणी:गुजरात की नदियाँ
श्रेणी:भारत की नदियाँ
श्रेणी:वडोदरा
श्रेणी:पंचमहाल ज़िला